*Za ostale upotrebe, v. Visoke Tatre.*

  
Koordinate: 49° 08′ 51" SGŠ, 20° 13′ 39" IGD

**Visoke Tatre** (slov. *Vysoké Tatry, izgovor Visoke Tatri*, mađ. *Magastátra*, nem. *Hohe Tatra*) su grad u Slovačkoj, u okviru Prešovskog kraja, gde su u sastavu okruga Poprad.

Visoke Tatre su po mnogo čemu poseban grad za slovačke uslove, jer su zvanično proglašene gradom tek 1990. godine, a nastale su spajanjem više bliskih, dotad turističkih naselja u oblasti Tatri. Najvažnije od njih je Stari Skomovec, gde su i smeštene glavne službe samouprave.

Prirodni uslovi
---------------

Visoke Tatre su smeštene u severnom delu države. Glavni grad države, Bratislava, nalazi se 350 km jugozapadno od grada.

**Reljef**: Visoke Tatre su se razvile u oblasti planinskog lanca Visokih Tatri, po kojima su i dobile naziv. Gradska naselja razmeštena su po južnim padinama planine, na znatnoj nadmorskoj visini (od 800 do 1.200 metara n.v.).

**Klima**: Klima u Visokim Tatrama je oštra kontinentalna klima zbog velike nadmorske visine. Zahvaljujući tome naselje je jedno od središta zimskog turizma na Tatrama i u celoj Slovačkoj.

**Vode**: Zbog značajne nadmorske visine područje je bogato vodama, ali su to uglavnom planinski potoci.

Istorija
--------

Visoke Tatre su mlad grad. razvoj datog područja počeo je posle Drugog svetskog rata, kada je započet razvoj zimskog turizma na Tatrama. nekadašnja seoska naselja postepeno su postala važna turistička odredišta. Zahvaljujući tome ona su dobila urbane crte, pa su sva zajedno 1990. godine upravno spojena u jedno gradsko naselje. prvobitno se celo naselje zvalo Veliki Smokovec, po najvećem naselju, da bio od 1999. godine dobila današnji naziv.

Stanovništvo
------------

Danas Visoke Tatre imaju nešto manje od 4.500 stanovnika i poslednjih godina broj stanovnika opada (stanovništvo se seli u niža naselja, dok se njihove kuće pretvaraju u zgrade za turistički boravak).

**Etnički sastav**: Po popisu iz 2001. godine sastav je sledeći:

* Slovaci - 93,0%,
* Česi - 2,2%,
* Mađari - 0,6%,
* ostali.

**Verski sastav**: Po popisu iz 2001. godine sastav je sledeći:

* rimokatolici - 62,0%,
* ateisti - 19,0%,
* luterani - 7,6%,
* grkokatolici - 3,6%,
* ostali.

Zbirka slika
------------

* Karta naseljaKarta naselja
* Predeo oko gradaPredeo oko grada
* Zdanje opštine Visoke TatreZdanje opštine Visoke Tatre
* Trg u Starom SmokovecuTrg u Starom Smokovecu

Spoljašnje veze
---------------

***Visoke Tatre (grad)*** na Wikimedijinoj ostavi

* www.vysoketatry.sk Zvanična stranica grada Visokih Tatri

| * p
* r
* u
Okrug Poprad (3 + 26) |
| --- |
| **Gradovi** | Visoke Tatre  • **Poprad**  • Svit |
| **Naseljena mjesta** | Batizovce  • Veljki Slavkov  • Vernar  • Vidrnjik  • Vikartovce  • Ganovce  • Gerlahov  • Ždjar  • Janovce  • Kravani  • Liptovska Tjeplička  • Lučivna  • Mengusovce  • Mlinjica  • Nova Ljesna  • Spiška Tjeplica  • Spiške Bistre  • Spiški Štjavnjik  • Tatranska Javorina  • Hozeljec  • Horka  • Hranovnjica  • Švabovce  • Štola  • Štrba  • Šunjava |


| * p
* r
* u
Gradovi u Republici Slovačkoj |
| --- |
| Više od 100.000stanovnika | **Bratislava** †  • **Košice** † |
| Između 100.000 i50.000 stanovnika | **Prešov** †  • **Njitra** †  • **Žilina** †  • **Banska Bistrica** †  • **Trnava** †  • **Martin**  • **Trenčin** †  • **Poprad**  • **Prjevidza** |
| Između 50.000 i20.000 stanovnika | **Zvoljen**  • **Povaška Bistrica**  • **Nove Zamki**  • **Mihalovce**  • **Spiška Nova Ves**  • **Komarno**  • **Ljevice**  • **Humenje**  • **Bardjejov**  • **Liptovski Mikulaš**  • **Pještjani**  • **Ružomberok**  • **Topoljčani**  • **Lučenjec**  • **Čadca**  • **Dubnjica na Vahu**  • **Rimavska Sobota**  • **Partizanske**  • **Šalja**  • **Hlohovec**  • **Dunajska Streda**  • **Vranov na Toploj**  • **Brezno**  • **Trebišov**  • **Novo Mesto na Vahu**  • **Snjina**  • **Senjica**  • **Pezinok**  • **Banovce na Bebravi** |
| † Sedišta slovačkih krajeva |